|  |  |
| --- | --- |
|  | Αθήνα, 08.05.25 |
|  |  |
| **Πρόσκληση Συμμετοχής σε Μελέτη** |
|  |

Αγαπητέ/ή γονέα/κηδεμόνα,

Η Ιατρική Σχολή του Εθνικού και Καποδιστριακού Πανεπιστημίου Αθηνών (ΕΚΠΑ), σε συνεργασία με το Πανεπιστήμιο Turku, Φιλανδία, διενεργούν συγκριτική μελέτη για την αξιολόγηση της ψυχοκοινωνικής ευεξίας εφήβων μαθητών. Η παρούσα έρευνα εντάσσεται στα πλαίσια της διακρατικής μελέτης GCAHMS (Global Child and Adolescent Mental Health Study) με τη συμμετοχή 28 χωρών προερχόμενων από την Ευρώπη, Ασία, Αφρική και Λατινική Αμερική, με στόχο τη την αξιολόγηση της ψυχοκοινωνικής υγείας εφήβων μαθητών, και τη διερεύνηση προστατευτικών παραγόντων και παραγόντων κινδύνου σχετικά με τη γενικότερη ψυχοκοινωνική προσαρμογή του αναφερόμενου πληθυσμού.

Η παρούσα μελέτη απευθύνεται σε έφηβους μαθητές Γυμνασίου (ηλικία 12 – 15 ετών). Οι μαθητές θα κληθούν να συμπληρώσουν ένα ερωτηματολόγιο, κατασκευασμένο για τις ανάγκες της παρούσας μελέτης, εντός της σχολικής τάξης, υπό την παρουσία του εκπαιδευτικού και του ερευνητή. Η συμπλήρωση του ερωτηματολογίου διαρκεί 20 λεπτά και θα πραγματοποιηθεί εντός δύο (2), κατά μέγιστο) προκαθορισμένων διδακτικών ωρών.

Η συμμετοχή στην παρούσα μελέτη δεν εγκυμονεί κανένα κίνδυνο για τη σωματική και ψυχική υγεία των μαθητών/τριών, ενώ το περιεχόμενο του ερωτηματολογίου δεν παροτρύνει/νομιμοποιεί– έστω και έμμεσα- την υιοθέτηση αντικοινωνικών ή αυτοκαταστροφικών συμπεριφορών.

Η συμμετοχή στη έρευνα είναι απολύτως εθελοντική και ανώνυμη. Όλες οι πληροφορίες που θα συλλεχθούν κατά τη διάρκεια της έρευνας θα διατηρηθούν εμπιστευτικές. Η συλλογή των ερευνητικών δεδομένων πραγματοποιείται βάσει της κείμενης νομοθεσίας περί προστασίας των προσωπικών δεδομένων (Ν. 4624/2019).

Σας ευχαριστώ εκ των προτέρων για την συνεργασία και τον χρόνο σας.

Με εκτίμηση,

**Ο Υπεύθυνος Ερευνητής**

Κολαΐτης Γεράσιμος
Ομότιμος Καθηγητής Παιδοψυχιατρικής, Ιατρική Σχολή, ΕΚΠΑ